
Narvas Raekoja plats 1 hoones asuva ruumi 

tasuta kasutusse andmine 

(Mittetulundusühing NARVA ETTEVÕTLUSE 
ARENDUSÜHING)
1. ASJAOLUD JA MENETLUSE KÄIK

Narva Linnavalitsusele laekus avaldus Mittetulundusühingult NARVA ETTEVÕTLUSE ARENDUSÜHING, registrikood 80137718, juhatuse liige Vadim Orlov, palvega anda tasuta kasutusse Narvas Raekoja plats 1 hoones asuv 2. korruse ruum nr 47 üldpindalaga 143,1 m2 Vana Narva pabermaketi valmistamiseks. 
Pabermaketi valmistamine on projekti „Vana Narva miniatüüris” üheks etapiks. Pabermaketi alusel valmistatakse ette eskiisid vabas õhus põhimaketi valmistamiseks mõõduga 1:12. Kavandatav pabermaketi valmistamise tähtaeg on 1 aasta.
Praegu seisab saal tühjalt. Linnavara- ja majandusamet kasutab seda 2-3 korda aastas avalike suuliste enampakkumiste läbiviimiseks, samuti annab 4-5 korda aastas kasutusse mittetulundusühingutele ühekordsete ürituste korraldamiseks.

Kuna Vana Narva pabermaketi valmistamine projekti „Vana Narva miniatüüris” raames on Narva linna huvides, on otstarbeks anda ülalnimetatud ruumid tasuta kasutusse Mittetulundusühingule NARVA ETTEVÕTLUSE ARENDUSÜHING nimetatud projekti etapi teostamiseks.
Mittetulundusühingu NARVA ETTEVÕTLUSE ARENDUSÜHING avaldust arutati Narva Linnavalitsuse linnavarakomisjoni istungil 27.11.2007. a (protokoll nr 13) ning otsustati:
1. Anda Mittetulundusühingule NARVA ETTEVÕTLUSE ARENDUSÜHING, registrikood 80137718, avalikku enampakkumist korraldamata tasuta kasutusse Narvas Raekoja plats 1 hoones asuv 3. korruse ruum nr 47 üldpindalaga 143,1 m2 tähtajaga 30.06.2008. a Vana Narva pabermaketi valmistamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määrusega nr 20/57 kinnitatud „Linnavara eeskirja” (edaspidi Linnavara eeskiri) punkti 52 kohaselt linnavara võib üksikutel juhtudel kasutusse anda otsustuskorras linnavolikogu sätestatud korras eelläbirääkimistega pakkumise läbiviimiseta.
Linavara eeskirja punkti 53 kohaselt annab vara kasutusse bilansiline valitseja, kui õigusaktidest ei tulene teisiti.

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” (edaspidi Kord) punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata mittetulundusühingutele. Samuti Korra punkti 7.2.6 võib linnavara kasutusse anda tasuta linna huvidest tulenevatel juhtudel.

3. OTSUS

3.1. Lubada Narva Linnavara- ja Majandusametil anda Mittetulundusühingule NARVA ETTEVÕTLUSE ARENDUSÜHING, registrikood 80218204, avalikku enampakkumist korraldamata määramata ajaks tasuta kasutusse Narvas Raekoja plats 1 hoones asuv             2. korruse ruum nr 47 (vastavalt hoone inventariseerimisplaanile) üldpindalaga 143,1 m2  tähtajaga 30.06.2008.a Vana Narva pabermaketi valmistamiseks.
3.2. Linnavara- ja Majandusametil sõlmida Mittetulundusühinguga NARVA ETTEVÕTLUSE ARENDUSÜHING punktis 3.1 nimetatud ruumi tasuta kasutusleping. 

3.3. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule NARVA ETTEVÕTLUSE ARENDUSÜHING. 

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

